Kus die Seun. ‘n Korrupte of misverstane teks? | Ons enigste Troos
Kus die Seun. ‘n Korrupte of misverstane teks?
In Psalm 2 vers 12 kom die opdrag tot ons: Kus die Seun. “Kus die Seun, dat Hy nie toornig word en julle op die weg vergaan nie; want gou kan sy toorn ontvlam”.
Geleerdes het al heelwat bokspronge oor die Seun gemaak. Hulle “probleem” is: Hier – in ‘n Hebreeuse Psalm –, hier word ‘n Aramese woord vir Seun gebruik. Maar dat daar nog twee Aramese woorde in die Psalm gebruik word – dít pla hulle nie. Maar die woord Seun moét
Wat hierdie geleerdes verder “hinder”, is die feit dat die Griekse vertaling van die Ou Testament, die Septuagint, die woorde kus die Seun vertaal met omhels onderrig. Sien julle, sê hulle, in die Hebreeus het eintlik iets anders gestaan. Daar het nie die woord Seun gestaan nie. Daarom hoor jy nie die woord Seun in die Grieks nie. Die Septuagint het ‘n ander Hebreeuse grondteks as ons gehad. Die teks wat ons het, is dus korrup.
Wat hulle nie begryp nie, is dat die Septuagint hier nie ‘n vertaling gee nie, maar (soos meermale) ‘n parafrase of omskrywing. Dit gee nie ‘n letterlike, woord-vir-woord vertaling van die woorde kus die Seun nie. Dit wil eerder vir ons sê wat beteken die woorde kus die Seun. En inderdaad, om die Seun te kus beteken: om sy onderwysing, om die Woord van die gesalfde Koning, om Christus se lering te omhels en jou daaraan te onderwerp.
Die parafrase van die Septuagint is natuurlik ook nie volledig nie. Hulle sou eerder moes geparafraseer het: omhels die onderrig van die Seun, die Gesalfde van Psalm 2.
‘n Besonder belangrike teks in die Hebreeuse Ou Testament vier die verstaan van die kus die Seun is Genesis 41:40. Daar sê Farao vir Josef: Jy moet oor my huis wees, en na jou bevel moet my hele volk hulle skik. Letterlik staan daar: my hele volk moet jou mond kus. Met die hulle moet jou mond kus bedoel Farao: Hulle moet luister na jou woorde.
En nou sal u ook die woorde van God in Matteus 17:5 beter verstaan. Want daar, op die berg van verheerliking, kom die stem van die Vader: “Dit is my geliefde Seun in wie Ek ‘n welbehae het. Luister na Hom!” Luister na Hom dit wil sê: Kus die Seun! Onderwerp julle aan sy lering, sy evangelie.
U moet tog weet: Geleerdes wat hierdie teks verander, het geen enkele wetenskaplike gronde, geen enkele gronde in enige Hebreeuse of ander manuskripte nie. Die “vertaling” van die 1983-vertaling (Hom onderdanig wees) is ‘n ongegronde, selfgemaakte produk, ‘n versinsel.
Die verklaring luister na die Seun, onderwerp julle aan die Seun se Woord/Evangelie/Lering, pas perfek in die hele verband van Psalm 2:
In vers 12 kom dan die vermaning: Kus die Seun – onderwerp julle aan sy Leer/Woord/Onderwysing/Evangelie.
This entry was posted on November 9, 2011, in Psalm 2. Bookmark the permalink.	Lewer kommentaar
← (1) Die Naam Jesus: die betekenis van die Naam sigbaar uitgespel
Altwee voete op die Rots →